আশা করা যায়, বিলটি শীঘ্রই আইনসভায় পেশ হবে অনুমোদনের জন্য। আইনসভায় দু’টি বিষয় নিয়ে প্রবল বাক-বিতণ্ডা হবে বলে মনে হয়। প্রথম,রাষ্ট্রের প্রয়োজনে নাগরিকের তথ্য বিশ্লেষণ এবং সংরক্ষণের ক্ষেত্রে প্রায় অবাধ স্বাধীনতা প্রদানের প্রস্তাব। আইনসভার অনুমোদন সাপেক্ষে রাষ্ট্রের কাছে গচ্ছিত তথ্য ব্যবহারের পূর্ণ অধিকার প্রস্তাবিত আইনে রয়েছে। যেহেতু সব শাসকই চায় নাগরিকের গতিবিধিতে নজর রাখতে, তাই বিরোধীপক্ষ শেষ পর্যন্ত কী ভূমিকা নেবে তা বলা কঠিন। তবে দেশের মানবাধিকার সংগঠনগুলি যে প্রস্তাবিত আইনের এই ধারাগুলিরবিরোধিতা করবে, তা নিশ্চিত ভাবে বলা যায়।